**17. 04. 2018թ.**

**Դասղեկի ժամ**

**(ԲԱՑ ԴԱՍ)**

**Դասարան՝ III**

**Դասվար՝ Մարինե Զարոյան**

**Թեմա՝ Մենք բնության մի մասնիկն ենք**

**Նպատակը՝**

* Մասնակցել խմբի գործունեությանը և հանդես բերել այն ղեկավարելու կարողություն, հետաքրքրություն ցուցաբերել ուրիշների կարծիքների և գաղափարների հանդեպ
* Կմասնակցեն խմբային գործունեությանը՝ պահպանելով խմբային աշխատանքի կանոնները և կկենտրոնանան բնության որևէ հրաշքի մասին տեղեկություններ հավաքագրելու գործընթացի վրա
* Կարողանալ առաջադրված հարցերին պատասխանելու համար տեղեկություններ որոնել ու գտնել
* Ձևավորել գեղեցիկը, բարին, մարդկայինը տեսնելու, ընկալելու և գնահատելու կարողություն

**Դասի ընթացքը**

Առավոտյան ուղերձ

**Խթանում**

Դասը սկսվում է «Բա՛ց արա քարտերը» խաղ-վարժանքի միջոցով: Դասարանը բաժանում ենք 5 խմբի, յուրաքանչյուր խմբին տալիս մեկական ծրար:

1-ին ծրար-Նայի՛ր շուրջդ. Ես ամենուր եմ քո շրջապատում, հետաքրքիր եմ ու բազմազան:

2-րդ ծրար-Լինում եմ կենդանի և անկենդան:

3-րդ ծրար-Զարմանալի են իմ կենդանական և բուսական աշխարհը:

4-րդ ծրար- Մարդը, այսինքն՝ դու ևս իմ մի մասնիկն ես:

Խմբերը բացում են ծրարը, կարդում են գրությունը և փորձում կռահել, թե ինչի մասին է խոսքը: Մյուս խմբերից ծածուկ կռահող խումբը գրում է թղթի վրա և հանձնում ուսուցչին:

Բոլոր երեխաները ճիշտ գուշակում են պատասխանը: Գրատախտակին գրում բնությունը բնութագրող բառեր և արտահայտություններ /Մտագրոհ/:

**ՈՒսուցիչ-**Բնությունը մի հիասքանչ ու իմաստալից գիրք է՝ մեր առջև բացված, և մենք ամեն ինչ կարող ենք կարդալ: Սակայն այն նաև անհուն մի հանք է, որն իր խորքերում թաքցնում է ամենահարուստ գանձերը: Եկեք այսօր բացահայտե՛նք բնության հարուստ գանձերը: Այս «ճանապարհորդությունը» վստահ եմ, երկար կմնա ձեր հիշողության մեջ, դուք նոր հայացքով կնայեք բնությանը, կլսեք ու կհասկանաք նրա լեզուն:

Բարի՛ գալուստ բնության զարմանահրաշ աշխարհ:

Խմբերից մեկի նամակում նշված էր, որ բնությունը լինում է կենդանի և անկենդան: Եկեք ասենք, թե ի՞նչ ենք հասկանում կենդանի և անկենդան բնություն ասելով:

**Աշակերտ-** Բույսերը և բոլոր կենդանի օրգանիզմնե­րը՝ այդ թվում մարդը, կենդանի բնության մարմիններ են, քանի որ նրանք ծնվում են, սնվում և մահանում:

**Աշակերտ**-Արեգակը, մոլորակները, աստղերը, ջուրը,օդը մարդկանց կողմից ստեղծված և բնության մեջ հանդիպող այն տարրերը, որոնք չեն շնչում՝ անկենդան բնության մարմիններ են։

**ՈՒսուցիչ-**Ուշադիր զննենք մեր շրջապատն ու աղյուսակում գրենք կենդանի և անկենդան բնության մարմինների անուններ /T-աձև աղյուսակ/:

Երեխանե՛ր, առանց բնության մարդը կարո՞ղ է գոյություն ունենալ, ապրել և աշխատել:

**Աշակերտ**-Ո՛չ, առանց բնության մարդը չի կարող գոյություն ունենալ, ապրել և աշխատել, որովհետև նա օգտվում է բնության բարիքներից, բնության բարիքներից օգտվում են նաև կենդանիներն ու թռչունները:

**ՈՒսուցիչ-**Դրա համար մարդիկ ի՞նչ պետք է անեն:

**Աշակերտ-**Պետք է պահեն ու պահպանեն բնությունը:

**ՈՒսուցիչ**- ․․․ մարդը բնության միակ բանական, այսինքն՝ մտածող էակն է: Նա ունի նաև խոսելու և աշխատելու ունակություն: Դրա շնորհիվ մարդը պետք է բնությունը պաշտպանի կործանումից և նրա բարիքնե­րը կարողանա տնօրինել ըստ իր նպատակների։

Օդի աղտոտվածության վերաբերյալ տեսանյութ

<https://www.youtube.com/watch?time_continue=3&v=LaZUA4S_sYc>

Տեսանյութը դիտելուց հետո իրականացվում է քննարկում

**ՈՒսուցիչ**-Օդի ախտոտվածության պատճառով մարդիկ ձեռք են բերում մի շարք հիվանդություններ: Օդի ախտոտվածությունը պատճառ է հանդիսանում բույսերի վատ աճի: Որպեսզի կանխարգելենք օդի ախտոտվածությունը, պետք է ձեռնարկենք կանխարգելիչ միջոցառումներ, զերծ մնալ տոնական հրավառություններից, գործարաններն ու արդյունաբերական օբյեկտները կառուցվեն բնակավայրերից հեռու:

Մենք շատ նյութեր ենք ընթերցել, զբոսնել ենք բնության գրկում, կատարել դիտումներ, այցելել ենք բնության թանգարան, ծանոթացել ենք բույսերի շատ տեսակների, նոր դիտեցինք ֆիլմ բնության աղտոտման մասին: Ի՞նչ խնդիրներ կան բնության մեջ, որոնք անհանգստացնում են մարդկանց և հրատապ լուծում են պահանջում: Ի՞նչը կարող է վնաս հասցնել բնությանը:

Ինչպես տեսնում եք դեռևս երեկ հզոր ու անխորտակելի թվացող բնությունն այսօր մեր պաշտպանության կարիքն ունի: Դո՛ւք օգնելու եք նրան և, համոզված եմ ամեն ինչ անելու եք, որ Երկրի վրա մնացած կենդանիները չոչնչանան, չանհետանան:

Քանի որ դուք բնության վերաբերյալ շատ գիտելիքներ ունեք, այդ պատճառով եկեք փորձենք օգնել բնությանը: Գոյություն ունեն բույսերի և կենդանիների պահպանության համար պետության կողմից ստեղծված կազմակերպություններ: Պատկերացրեք մեր առաջին խումբը ներկայացնում է այդ կազմակերպություններից մեկը:

**Խմբային աշխատանք**

1-ին խումբ ***«Բնությունը մենք ենք» կազմակերպություն***

Պետք է նամակ գրեք «Խաղողի բույր» գործարանի տնօրենին: Ներկայացնեք ձեր մտահոգությունը, որ գործարանի պլաստիկե, ապակե և թղթե թափոնները լցնում են մոտակա գետը՝ աղտոտելով ջուրն ու շրջակա միջավայրը: Ներկայացնում որևէ առաջարկություն:



2-րդ խումբ***- ‹‹Արի´ օգնենք մեր փոքրիկ բարեկամներին›› կազմակերպություն***

Փորձեք պատրաստել թռչունների կամ կենդանիների համար նախատեսված բույն, որը կցանկանաք:



3-րդ խումբ ***«Եղի՛ր բնության բարեկամ» կազմակերպություն***

**ՈՒսուցիչ-**Ի՞նչ եք կարծում՝ ինչ կպատահի, եթե հենց այնպես կոտրենք ծառի կամ թփի մի քանի ճյուղ, պոկենք ծաղիկներ կամ որսանք թիթեռներ, ոչնչացնենք մրջյուններ:

**Աշակերտ**-Դրանով բնությանը կհասցնենք փոքրիկ վերքեր:

**ՈՒսուցիչ-**Պատկերացնո՞ւմ եք, թե ինչ կլինի բնության հետ, եթե ամեն մեկը նրան թեկուզ փոքրիկ վերք պատճառի:Դրա համար դուք կմտածեք և մեզ կներկայացնեք բնության պահպանության կանոններ ու նշաններ:



4-րդ խումբ***-«Բնությունը և մենք» կազմակերպություն***

Տրված դետալներով ստեղծել բնության տեսարան

Կազմակերպության անդամները պարգևատրվեցին պատվոգրերով՝ «Մենք բնության մի մասնիկն ենք» բաց դասին կազմակերպության առջև դրված խնդիրն արժանվույնս կատարելու և ներկայացնելու համար:



***«Բնությունը մենք ենք» կազմակերպություն***



***‹‹Արի´ օգնենք մեր փոքրիկ բարեկամներին›› կազմակերպություն***



***«Եղիր բնության բարեկամ» կազմակերպություն***

***«Բնությունը և մենք» կազմակերպություն***

